cyanic-selkie/wikianc huggingface dataset:
Eric Norin
Ura
Norin on IFK Täbyn kasvatti. Hän siirtyi juniorina sittemmin SDE HF:ään. Kaudeksi 2008–2009 Norin siirtyi AIK IF:n J18-junioreihin, joiden tehokkain puolustaja hän oli J18 Allsvenskanissa tehoilla 4+6=10. Norin voitti kauden päätteeksi sarjan mestaruuden. Kaudella 2010–2011 hän oli AIK:n J20-junioreiden tehokkain puolustaja tehoilla 10+17=27, joilla Norin sijoittui koko J20 SuperElitin puolustajien pistepörssissä neljänneksi. Hän voitti myös koko sarjan jäähypörssin 173 minuutillaan. Norin debytoi samalla kaudella myös AIK:n Elitserien-joukkueessa, jossa hän pelasi 11 runkosarjaottelua tehden kaksi syöttöpistettä. Norin sai tililleen ensimmäisen Elitserien-ottelunsa 23. marraskuuta 2010 vieraissa Färjestad BK:ta vastaan, mutta hän jäi kuitenkin ilman peliaikaa. Norin sai ensimmäiset jääaikansa kuitenkin toisessa ottelussaan 29. marraskuuta 2010 Brynäs IF:ää vastaan. Hän pelasi ottelussa 8.35 minuuttia.
Maaliskuussa 2011 AIK lainasi Norinin kaudeksi 2011–2012 Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään. Hänen ensimmäinen kokonainen kautensa miesten peleissä toi 42 runkosarjaottelussa tehot 2+5=7. Kaudeksi 2012–2013 Norin teki Almtunan kanssa vuoden mittaisen sopimuksen. Kaudeksi 2013–2014 hän siirtyi sarjatasoa alemmas Ruotsin I-divisioonan HC Vita Hästeniin. Norin oli kuudella osumallaan joukkueen eniten maaleja tehnyt puolustaja Maksim Matushkinin kanssa. Vita Hästenin kausi päättyi sarjanousuun Allsvenskaniin. Norin palasi kaudeksi 2014–2015 kaksivuotisella sopimuksella AIK:hon, joka oli puolestaan pudonnut Allsvenskaniin. Kaudeksi 2016–2017 hän palasi kaksivuotisella sopimuksella Almtunaan. Norin voitti joukkueen sisäisen tehotilaston lukemalla +18. Kaudeksi 2017–2018 hän palasi kuitenkin kaksivuotisella sopimuksella AIK:hon. Norin oli neljällä osumallaan joukkueen eniten maaleja tehnyt puolustaja. Hän voitti myös koko Allsvenskanin tehotilaston lukemalla +24.
Norin ei jatkanut AIK:ssa enää toista sopimuskauttaan, vaan hän siirtyi kaudeksi 2018–2019 kaksivuotisella sopimuksella pelaamaan SHL:ää (ent. Elitserien) Brynäs IF:n riveihin. Norin kuitenkin joutui leikkaushoitoa vaatineen olkapäävamman vuoksi viiden runkosarjaottelun jälkeen ja hän palasi kaukaloihin vasta yli viisi kuukautta myöhemmin helmikuussa 2019. Norin pelasi kauden aikana lopulta vain 13 runkosarjaottelua tehden kolme syöttöpistettä. Ensimmäisellä täysimittaisella SHL-kaudellaan 2019–2020 hän teki 51 runkosarjaottelussa tehot 2+9=11. Norin teki SHL-uransa avausmaalin 1. lokakuuta 2019 Djurgårdens IF:ää vastaan. Hänen osumansa jäi Brynäsin 4–3-voittoon päättyneen ottelun voittomaaliksi.
Kaudeksi 2020–2021 Norin siirtyi vuoden mittaisella ja try-outin sisältävällä sopimuksella SM-liigajoukkue Tapparaan. Hän pelasi siellä kuusi ottelua ilman tehopisteitä, kunnes lokakuun lopulla seura vahvisti Norinin jääneen ilman jatkosopimusta. Marraskuun lopulla hän palasi loppukauden kattavalla sopimuksella AIK:n Allsvenskan-joukkueeseen.
Modultek
Modultek Oy on nyt osa Roima Intelligence -yritystä. Kesäkuussa 2016 tapahtuneessa yrityskaupassa Modultekin tuotteet ja henkilöstö siirtyivät Roimaan. Samalla Roiman tuotevalikoima (ERP, MES/MOM, WMS, Konenäköratkaisut, esiselvitykset) laajeni kattamaan myös tuotteen elinkaaren hallinnan (PLM). Roimalla on nyt Suomessa laajin tarjooma ratkaisuja valmistavan yrityksen toimitusketjun optimointiin.
Modultekin päätoimipiste sijaitsi Porissa ja tytäryhtiö Modultek B.V. Hollannin Eindhovenissa.
RN Camicia Nera (1937)
RN Camicia Nera oli Italian kuninkaallisen laivaston Soldati-luokan hävittäjä toisessa maailmansodassa.
Valmistus
Alus tilattiin Livornosta OTO:n telakalta, missä köli laskettiin 21. tammikuuta 1937. Alus laskettiin vesille vielä samana vuonna 8. elokuuta ja liitettiin laivastoon 30. kesäkuuta 1938.
Palvelus
Alus luovutettiin 21. helmikuuta 1949 sotakorvauksena Neuvostoliitolle.
13123 Tyson
13123 Tyson on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. S. Shoemaker ja D. H. Levy vuonna 1994. Pikkuplaneetta sai nimensä astrofyysikko Neil deGrasse Tysonin mukaan. Ennen kuin asteroidi sai oikean nimensä se tunnettiin tunnuksella 1994 KA. Koska Tysonin absoluuttinen magnitudi (H) on 12,4, sen läpimitta on todennäköisesti kahdeksan ja yhdeksäntoista kilometrin välillä.
Alamäkeen
Alamäkeen (Downhill, myös: When Boys Leave Home) on Alfred Hitchcockin ohjaama brittiläinen draamaelokuva vuodelta 1927. Se perustuu Ivor Novellon ja Constance Collierin näytelmään, ja Novello myös näytteli sen pääosaa.
Elokuvaa oli esitetty Suomessa aikojen kuluessa vain Elokuva-arkistossa ennen kuin se maaliskuussa 2013 esitettiin televisiossa Yle Teema -kanavalla. Se on jäänyt muutenkin paitsioon, sillä elokuvahistoriassa tätä vailla jännitysaineksia olevaa elokuvaa ei juuri muisteta Hitchcockin muiden samanaikaisten elokuvien rinnalla. Elokuva on restauroitu vuonna 2012.
Elokuva on tunnelataukseltaan hyvin voimakas, tarinan mittaan aina vahvistuva.
Tarina
Opiskelijapoika Roddy on sisäoppilaitoksessa. Hänellä on siellä suhde tarjoilijan kanssa, joka syyttää häntä raskaudestaan, vaikka todellinen isä on opiskelijakaveri Tim. Roddy erotetaan, ja kotona odottaa isä, joka raivostuu ja hylkää pojan, ja poika lähtee Pariisiin. Lopulta Roddy palaa kotiin katuvaisten vanhempiensa luo, jotka ovat saaneet tietää poikansa olevan syytön.
Tuotanto
Elokuvan kuvaukset eivät sujuneet ongelmitta. Hitchcockilla ja leikkaaja Ivor Montagulla, jolla oli ollut merkittävä osuus Vuokralaisen onnistumiseen, oli suuria erimielisyyksiä siitä, mitä kaikkea elokuvassa voisi näyttää. Montagu vastusti ennen kaikkea kohtauksia, jotka vaikuttivat mahdottomilta tai johdattivat katsojaa harhaan. Eniten Montagu vastusti taksikohtausta, joka oli kuvattu suoraan ylhäältä päin. Montagun mielestä kuvakulma oli luonnoton ”jopa kärpäselle katossa”. Kiista johtikin siihen, että Montagu lopetti työt elokuvan parissa ennen sen valmistumista.
Richard Trevithick
thumb|Richard Trevithick Richard Trevithick (13. huhtikuuta 1771 Cornwall, Britannia – 22. huhtikuuta 1833) oli brittiläinen kaivosinsinööri, keksijä ja ensimmäisen toimivan täysikokoisen rautatiekäytössä olleen höyryveturin keksijä. Maailman ensimmäinen höyryveturin vetämä junamatka tehtiin 21. helmikuuta 1804 Trevithickin nimeämättömän höyryveturin vetäessä junaa Merthyr Tydfilin lähellä Walesissa.
Trevithickin ansio oli ennen kaikkea korkeapaineisen höyryn hyödyntämisessä käytännössä. Trevithick kehitti myös höyryautoa ja höyryn ja raudan käyttöä laivoissa. Hän matkusteli myös Etelä-Amerikassa kaivostoimintaa kehittämässä. Trevithick oli naimisissa ja hänellä oli neljä lasta. thumb|left|300px|Trevithickin ensimmäisen rautatiehöyryveturin 0-4-0 [[Pen-y-Darren (veturi)|Pen-y-Darrenin replika.]]
Lena Ringbom Lindén
Lena Helena Elisabeth Ringbom Lindén (1. lokakuuta 1914 Turku – 14. huhtikuuta 1965 Turku) oli suomalainen ruotsin kielellä kirjoittanut kirjailija.
Teoksia
Nimellä Lena Ringbom Lindén: Nimellä Lena Lindén:
Disney Cinemagic
Disney Cinemagic on Disneyn viides kanava, ja se keskittyy elokuviin. Kanavalla on lähetyksiä vain Englannissa, Irlannissa, Ranskassa, Portugalissa ja Espanjassa. Disney Cinemagic ottaa Toon Disneyn kanavaluettelopaikan Englannissa, Irlannissa, Ranskassa, Portugalissa ja Espanjassa.
Giulia Staccioli
Giulia Staccioli (s. 6. kesäkuuta 1964) on italialainen entinen rytminen voimistelija.
Staccioli oli mukana MM-kisoissa 1981 ja sijoittui 17:nneksi vuoden 1983 kisoissa Strasbourgissa. Hän osallistui MM-kilpailuihin myös Valladolidissa 1985. Staccioli oli seitsemäs Los Angelesin olympialaisissa 1984, ja Soulissa 1988 hän oli 18.
Hnat Domenichelli
Hnat Domenichelli (s. 16. helmikuuta 1976 Edmonton, Alberta, Kanada) on kanadalais-sveitsiläinen entinen NHL-kiekkoilija. Hartford Whalers varasi Domenichellin vuonna 1994 numerolla 83.
Junioriura
Albertan provinsin Edmontonissa syntynyt Domenichelli pelasi kauden 1991–92 AMHL:n (Alberta Midget Hockey League) Edmonton Freezessa ja siirtyi sen jälkeen WHL:n Kamloops Blazersin joukkueeseen. Kaksi ensimmäistä kautta menivät enemmän tai vähemmän pienessä roolissa, mutta kaudella 1994–95 hän oli 114 tehopisteellä joukkueensa toiseksi paras pistemies ja valittiin kauden päätteeksi liigan 2. All-Stars joukkueeseen. Seuraavalla kaudella Domenichelli saalisti peräti 148 tehopistettä ollen joukkueensa paras pistemies ennen mm. Jarome Iginlaa. Kauden jälkeen Domenichelli myös valittiin sekä WHL-liigan 1. All-Stars joukkueeseen että myös kaikki junioriliigat kattavaan CHL:n 1. All Stars joukkueeseen. Samana keväänä Domenichelli palkittiin myös WHL:n urheilullisimmalle pelaajan Brad Hornung -palkinnolla. Hänet valittiin myös CHL:n urheilullisimmaksi pelaajaksi. Domenichelli voitti Blazersin riveissä WHL:n mestaruuden 1995 ja koko CHL:n mestaruusturnauksen, Memorial Cupin, sekä 1995 että 1996. Domenichelli edusti myös Kanadaa vuoden 1996 U20 MM-kisoissa.
NHL-ura
Ensimmäiset aikuisten ammattilaispelinsä Domenichelli pelasi Hartford Whalersin AHL-farmijoukkueessa Springfield Falconsissa kaudella 1996–97. Hän ehti myös pelaamaan 13 peliä Whalersin paidassa ennen kuin tuli treidatuksi 15. maaliskuuta Calgary Flamesiin. Calgary luopui kaupassa Steve Chiassonista ja sai Domenichellin lisäksi Glen Featherstonen ja toisen kierroksen varausvuoron vuoden 1997 varaustilaisuuteen. Loppukauden aikana Domenichelli pelasi 10 peliä Flamesin paidassa. Kaksi seuraavaa kautta menivät kutakuinkin puoliksi NHL-joukkueessa ja Flamesin farmijoukkue Saint John Flamesin kokoonpanossa. 11. helmikuuta 2000 Flames kauppasi Domenichellin yhdessä Dmitri Vlasenkovin kanssa Atlanta Thrashersiin saaden vaihdossa Jason Botterillin ja puolustaja Darryl Shannonin. Atlantassa kului kutakuinkin kaksi kautta kunnes Domenichellista tuli jälleen kauppatavaraa. 22. tammikuuta 2002 Thrashers vaihtoi Domenichellin Minnesota Wildin Andy Suttoniin. Domenichelli pelasi kauden loppuun Wildin joukkueessa, mutta seuraavalla kaudella hän mahtui NHL-joukkueen kokoonpanoon vain yhdessä ottelussa. Domenichelli vietti kauden pääasiassa farmijoukkue Houston Aerosin riveissä, jossa hän oli joukkueensa toiseksi paras pistemies, sen voittaessa Calder Cupin kaudella 2002–2003.
Ura Euroopassa
Kaudelle 2003–04 Domenichelli siirtyi Sveitsin A-liigan HC Ambrì-Piottan joukkueeseen, jossa pelasi viisi kautta ennen siirtymistään HC Luganoon. Domenichelli edusti Luganoa viisi kautta. Hän lopetti uransa SC Bernissä kauden 2013–2014 jälkeen. Domenichelli sai Sveitsin kansalaisuuden vuonna 2009 avioiduttuaan sveitsiläisen naisen kanssa ja sitä kautta hänelle myös avautui paikka Sveitsin maajoukkueeseen Vancouverin olympiaturnauksessa.
Malmstén
Malmstén on muun muassa seuraavien henkilöiden sukunimi:
Julie Payette
Julie Payette CQ (s. 20. lokakuuta 1963 Montreal, Quebec, Kanada) on Kanadan avaruusjärjestön (CSA) entinen astronautti, joka toimi Kanadan kenraalikuvernöörinä vuosina 2017–2021.
Koulutus
Payette kävi peruskoulua ja toista astetta Montrealissa. Vuonna 1982 hän suoritti International Baccalaureate Diploma -tutkinnon ("IB-lukion") kansainvälisessä Atlantic Collegessa Etelä-Walesissa. Hän suoritti Bachelor of Engineering tutkinnon cum laudella McGill Universityssä 1986 ja Master of Applied Science tutkinnon Toronton yliopistossa 1990.
Ura insinöörinä
Vuosina 1986–1988 Payette työskenteli järjestelmäinsinöörinä IBM Kanadan Science Engineering osastossa, 1988–1990 jatkotutkinto-opiskelijana Toronton yliopistossa tietokonearkkitehtuuriprojektissa ja opetustehtävissä ("teaching assistant"). Vuoden 1991 alusta Payette työskenteli IBM:n tutkimuslaboratoriossa Zürichissä, Sveitsissä vuoden vierailevana tutkijana. Palattuaan Kanadaan tammikuussa 1992 hän liittyi Bell-Northernin tutkimusosastoon Montrealissa vastuunaan projekti, missä tutkittiin puhelinta käyttävää tietokoneavusteista puheentunnistusta.
Ura astronauttina
pienoiskuva|250px|Julie Payette. Payette valittiin yhdeksi neljästä CSA:n astronautista 5 330 hakijan joukosta kesäkuussa 1992.
Valmistautuakseen avaruuslennolle Payette hankki itselleen ansiolentäjän lupakirjan ja vietti 120 tuntia tutkimusoperaattorina lyhytkestoisen painottomuuden tilan aiheuttavassa lentokoneessa. Huhtikuussa 1996 Payette hankki kelpoisuuden yhden ilmakehän syvänmeren sukelluspuvun käyttäjäksi. Payette lensi CT-114 Tutor sotilassuihkukoneella Kanadan sotilastukikohta Moose Jaw'ssa, Saskatchewanissa helmikuussa 1996. Hän hankki sotilaallisen mittarilentokelpuutuksen vuonna 1997. Payettella on yli 1 300 lentotuntia, joista 450 tuntia suihkukoneella.
Payette lensi avaruussukkula Discoverylla lennolla STS-96 27. toukokuuta – 6. kesäkuuta 1999 tehtäväspesialistina. Miehistö suoritti ensimmäisen sukkulan manuaalisen telakoitumisen Kansainväliseen avaruusasemaan (ISS) ja kuljetti neljä tonnia tarvikkeita asemalle. Discoverylla Payette vastasi tehtäväspesialistina avaruusaseman järjestelmistä ja käytti muun muassa kanadalaista robottikäsivartta Canadarmia kiertoradalla. Payette osallistui ensimmäisenä kanadalaisena ISS:n kokoonpanolennolle ja siirtyi ensimmäisenä kanadalaisena ISS:lle.
Payette vieraili ISS:llä uudestaan tehtäväspesialistina 17. heinäkuuta 2009 lähtien avaruussukkula Endeavourin lennolla STS-127. Ensimmäistä kertaa kaksi kanadalaista (Robert Thirsk toisena ISS:llä) oli yhtä aikaa avaruudessa.
Ura kenraalikuvernöörinä
Payette jätti eronpyyntönsä kenraalikuvernöörin virasta tammikuussa 2021, kun ulkopuolisessa selvityksessä hänen väitettiin syyllistyneen työpaikkakiusaamiseen muun muassa väheksymällä, haukkumalla ja nöyryyttämällä alaisiaan julkisesti.
Muuta
Payette toi seitsemän muun henkilön mukana olympialipun stadionille vuoden 2010 talviolympialaisissa Vancouverissa.
Jennica Haikarainen
Jennica Haikarainen (s. 1. elokuuta 1989 Kuopio ) on suomalainen jääkiekkoilija, pelipaikaltaan hyökkääjä. Hän kuului pronssia saaneeseen Suomen joukkueeseen Ruotsin MM-kilpailuissa 2015. Hän pelasi kaikkiaan 41 A-maaottelua, joissa teki neljä ja syötti kolme maalia.
Haikarainen pelasi Alavuden Peli-Veikoissa naisten 1. divisioonaa kaudet 2005–2009. Hänen pääsarjauransa alkoi Linköpings HC:ssä kaudella 2009–2010. Hän siirtyi Tampereen Ilvekseen kesken kauden 2011–2012. Kaudesta 2013–2014 alkaen hän pelasi jälleen Ruotsissa, ensin Modo Hockeyssa, kaudella 2015–2016 HV71:ssä, 2016–2017 Sundsvall Wildcatsissa ja uransa viimeisellä kaudella 2017–2018 1. divisioonan IF Björklövenissä. Hän pelasi SM-sarjassa yhteensä 43 runkosarjaottelua, joissa teki 11 ja syötti 25 maalia. Pudotuspelien 15 ottelussa hän viimeisteli yhden maalin ja alusti viisi maalia. Ruotsin pääsarjan 190 runkosarjaottelussa hän teki 25 ja syötti 56 maalia. Pudotuspeleissä hän pelasi 30 ottelua sekä viimeisteli viisi ja syötti 11 maalia.
Hän on opiskellut urheilupsykologiksi ruotsalaisessa yliopistossa.
Suora summa
Jos matematiikassa on annettu pari, joka koostuu kahdesta samantyyppisestä matemaattisesta objektista, niin näille objekteille voidaan usein määritellä suora summa, jolloin tuloksena saadaan uusi samantyyppinen objekti.
Esimerkiksi xy-taso on kaksiulotteinen vektoriavaruus, joka voidaan ajatella kahden yksiulotteisen vektoriavaruuden eli x- ja y-akselien suoraksi summaksi. Tällaisessa suorassa summassa avaruudet x ja y voivat leikata ainoastaan nollavektorin tapauksessa origossa. Koordinaattien mielessä suora summa yhdistää x-akselin koordinaatin (x) ja y-akselin koordinaatin (y) koordinaatiksi (x,y), joka sijaitsee xy-koordinaatistossa. Tämän esityksen perusteella on selvää, että suora summa on x- ja y-akseleita vastaavien kahden joukon karteesinen tulo. Tähän esimerkkiin liittyvä matemaattinen rakenne on vektorien yhteenlasku:
Muita esimerkkejä suorista summista ovat Abelin ryhmien suora summa, modulien suora summa, renkaiden suora summa, matriisien suora summa ja topologisten avaruuksien suora summa.
Kun A ja B ovat kaksi matemaattista objektia, niin niiden suoraa summaa merkitään A\oplus B. Kun on annettu perhe objekteja Ai, joiden indeksit i ∈ I indeksijoukossa I, niin näiden suora summa voidaan kirjoittaa muodossa.
William Laud
William Laud (7. lokakuuta 1573 – 10. tammikuuta 1645) oli Canterburyn arkkipiispa vuosina 1633–1645. Hän vastusti radikaalia puritanismia ja antoi tukensa kuningas Kaarle I:lle, minkä vuoksi hänet teloitettiin ensimmäisessä Englannin sisällissodassa 1645. Hän on pyhimys Englannin kirkossa ja Yhdysvaltain episkopaalikirkossa ja hänen muistopäivänsä on 10. tammikuuta. Hänet on haudattu St John's Collegeen, Oxfordiin.
Kirkollisissa viroissa Laud toimi Bathin ja Wellsin piispana 1626–1628, Saint David'sin piispana 1628–1633 ja Lontoon piispana 1628–1633. Vuonna 1630 hänet valittiin kansleriksi Oxfordin yliopistoon, jonne hän perusti nimeään kantavan arabian kielen oppituolin. Hän oli Dublinin yliopiston viides kansleri 1633–1645.
Ylin poliittinen neuvosto (Jemen)
pienoiskuva|179x179px|Ylimmän poliittisen neuvoston virallinen tunnus
Ylin poliittinen neuvosto (arabiaksi: المجلس السياسي الأعلى‎, englanniksi The Supreme Political Council (SPC)) on Jemenin kapinallisten alueilla valtaa pitävä päätöksentekoelin. Neuvostoon kuuluu kymmenen jäsentä.
Neuvoston puheenjohtajana toimii Saleh Ali al-Sammad ja varapuheenjohtajana Kassem Mohammed Labuza.
Historia
Ali Abdullah Salehin johtama Yleinen kansankokous -puolue ja Ansarullah-ryhmä, joka edustaa vallanvaihtoa Jemenissä tavoittelevia hutheja, päättivät perustaa Ylimmän poliittisen neuvoston 28. heinäkuuta 2016 "huolehtimaan Jemenin kaikista poliittisista, taloudellisista, sotilaallisista ja turvallisuusasioista, sekä haastamaan Saudien aggression ja suunnittelemaan Jemenin valtiollista politiikkaa perustuslain mukaisesti". Neuvosto korvasi sitä edeltäneen kapinallishuthien johtaman Vallankumouskomitean, joka samalla lakkautettiin. Neuvosto perustettiin 6. elokuuta 2016.
2. lokakuuta 2016 neuvosto nimitti Adenin entisen kuvernöörin Abdul-Aziz bin Habtoorin pääministeriksi muodostamaan Kansallisen pelastushallituksen. Uusi hallitus vannoi virkavalansa 29. marraskuuta 2016. Jemenin parlamentti antoi luottamuksensa hallitukselle 10. joulukuuta 2016.
Matti Pussinen-Eloranta
Matti Pussinen-Eloranta (s. 22. marraskuuta 1956 Oulu) on suomalainen näyttelijä.
Pussinen-Eloranta opiskeli näyttelemistä Suomen teatterikoulussa, sittemmin Teatterikorkeakoulussa, vuodesta 1978 vuoteen 1982. Hänellä on ollut vuodesta 1982 kiinnitys Tampereen Työväen Teatteriin, jossa hän on esiintynyt muun muassa näytelmissä Hiiriä ja ihmisiä (1989), Ihmeidentekijä (1992) ja Työväenluokan viimeiset sankarit (2005). Hän on myös ohjannut TTT:n off-tuotannon Tulisielu.
Pussinen-Eloranta on näytellyt myös televisiossa. Hän esitti nimihenkilöä Pikku Kakkosessa vuosina 1991, 1992 ja 1995 esitetyssä, kirjailija Jukka Parkkisen käsikirjoittamassa lastensarjassa Ritari Reinhold.
Hänet on palkittu kahdesti Eino Salmelaisen säätiön palkinnolla, jota jaetaan tamperelaisille teatterintekijöille ja teattereille.
Pussinen-Eloranta on naimisissa ja hänellä on kolme lasta.
9 (Cashmere Catin albumi)
9 on norjalaisen tuottaja ja DJ:n Cashmere Catin esikoisalbumi, jonka julkaisi Interscope Records 28. huhtikuuta 2017. Albumilla vierailee monia kuuluisia poplaulajia kuten The Weeknd, Selena Gomez ja Ariana Grande. Cashmere Cat julkaisi Twitterissä albumin nimen ja kappalelistan 19. huhtikuuta 2017.
Palaute
Albumi sai vaihtelevaa palautetta kriitikoilta, Stereogum nimitti albumin viikon albumiksi julkaisuviikolla.
Aulis Hirvonen
Jaakko Aulis Hirvonen (13. maaliskuuta 1933 Viipuri – 12. marraskuuta 2006 Vällingby Ruotsi) oli suomalainen jääkiekkoilija. Hän pelasi SM-sarjassa vuosina 1951–1960 ja voitti neljä Suomen-mestaruutta.
Hirvonen edusti SM-sarjaurallaan Tammerfors Bollklubbia vuosina 1951–1955 ja TBK:n seuraajaksi perustettua Tampereen Tapparaa vuosina 1955–1960. Hän edusti myös uransa aikana Upon Palloa ja Jokereita. Hän pelasi SM-sarjassa yhteensä 94 ottelua, joissa hänen tehopisteensä olivat 32 + 21 = 53 ja jäähymääränsä 10 minuuttia. Hän voitti Suomen-mestaruuden vuosina 1953, 1954, 1955 ja 1959 sekä saavutti kaksi SM-hopeaa ja kaksi SM-pronssia.
Aktiiviuransa jälkeen Hirvonen toimi vuosina 1962–1964 Tapparan, vuosina 1964–1969 Upon Pallon ja vuosina 1969–1971 Jokerien valmentajana. Vuosina 1960–1962 hän kuului Tapparan johtokuntaan ja oli toiminnanjohtajana Tapparassa 1962–1964. Hirvonen on saanut Tapparan ja Upon Pallon hopeisen ansiomerkin. Ammatiltaan hän oli työnsuunnittelija. Hirvosen kotikunta oli 1970-luvulla Lahti. Myöhemmin hän on asunut Ruotsissa. Hirvonen on haudattu Tampereelle Kalevankankaan hautausmaalle.
Felix Nussbaum
pienoiskuva|Felix Nussbaum: Omakuva. Felix Nussbaum (11. joulukuuta 1904 Osnabrück, Saksa – 2. elokuuta 1944 Auschwitzin keskitysleiri, Saksan miehittämä Puola) oli saksanjuutalainen taidemaalari, joka oli yksi uusasiallisen taidesuuntauksen tunnetuista edustajista. Nussbaumin teoksista välittyy yksilön kokemus natsi-Saksan juutalaisvainojen ja holokaustin aikana.
Varhainen elämä ja koulutus
Nussbaum syntyi Osnabrückissa Saksassa 1904. Hänen vanhempansa olivat Rahel ja Philipp Nussbaum. Philipp oli ensimmäisen maailmansodan veteraani ja patriootti ennen kansallissosialistien valtaannousua. Nuoruudessaan Philipp harrasti maalaamista, mutta oli pakotettu etsimään muita töitä taloudellisten syiden vuoksi. Sen vuoksi hän kannusti poikansa maalaamista innokkaasti.
Felix Nussbaum oli opiskelijaluonne, hän aloitti varsinaiset opiskelunsa 1920 Hampurissa ja Berliinissä, ja jatkoi niin kauan kuin poliittinen tilanne sen hänelle salli. Aiempiin teoksiinsa Nussbaum otti vaikutteita Vincent van Goghilta ja Henri Rousseaulta, ja myös Giorgio de Chiricolta sekä Carlo Carràlta. Carl Hoferin expressionistiset maalaukset vaikuttivat osaltaan Felixin varovaiseen värinkäyttöön.
Nussbaum opiskeli Roomassa Berliinin taideakatemian stipendin turvin kun natsit nousivat valtaan Saksassa tammikuussa 1933. Huhtikuussa Adolf Hitler lähetti propagandaministerinsä selittämään Rooman kulttuurieliitille, kuinka kansallissosialistisen taiteen tulee kehittyä kuvaamaan sankaruutta ja arjalaista rotua. Tässä vaiheessa Nussbaum ymmärsi, ettei hän juutalaisena voinut jäädä akatemiaan.
Maanpako
Seuraavan vuosikymmenen ajan pelolla oli suuri sija Nussbaumin elämässä. Tämä heijastui hänen taiteessaan. 1934 hän vei kollegansa ja ystävänsä naistaidemaalari Felka Platekin vierailemaan vanhempiaan Sveitsiin. Tämä oli viimeinen kerta, kun Nussbaum näki vanhempansa elävänä, sillä Rahel ja Philipp ikävöivät kotimaahansa ja päättivät palata sinne huolimatta poikansa vastustuksesta. Nussbaum ja Felka Platek viettivät vuosikymmenen maanpaossa lähinnä Belgiassa. He menivät naimisiin Brysselissä 1937. Tämä oli Nussbaumille tunteellisen ja taiteellisen eristäytymisen aikakausi, mutta myös hänen elämänsä tuottoisin.
Kuolemanleirille
Natsi-Saksa hyökkäsi Belgiaan 1940 ja Nussbaum joutui Belgian poliisin pidättämäksi, koska hän saksalaisena oli "vihamielisen maan kansalainen". Hänet vietiin Vichyn Ranskassa olleeseen Saint-Cyprienin vankileiriin, jossa olot olivat niin kurjat, että hän allekirjoitti lopulta leiriä vartioivien ranskalaisten asettaman pyynnön siirtyä Saksaan. Hän onnistui kuitenkin pakenemaan junamatkan aikana ja matkustamaan Brysseliin, jossa hän tapasi Felkan. Tämän jälkeen pari eli maan alla ilman rahaa, mutta heidän ystävänsä antoivat heille turvapaikan ja taidetarvikkeita, jotta Felix saattoi jatkaa työskentelyä. Neljä vuotta kestänyt piileskely ja synkkyys näkyy Nussbaumn piileskelyn aikana maalaamista teoksista.
Nasser Drid
Nasser Edine Drid (}, s. 22. tammikuuta 1957 Tebessa, Ranskan Algeria) on algerialainen jalkapallovalmentaja ja entinen jalkapallomaalivahti.
Ura
Drid pelasi lähes koko ammattilaisuransa Algeriassa edustaen muun muassa USM Bel-Abbèsia ja MC Orania, jossa hän voitti Algerian mestaruuden kaudella 1987-1988. Lisäksi Drid oli häviävänä osapuolena vuoden 1989 Afrikan Mestarien liigassa, kun Oran hävisi loppuottelussa Raja Casablancalle.
Hän pelasi myös yksissä MM-kisoissa vuonna 1986, jossa Algeria jäi alkulohkoon.
Felix Nussbaum
Perintö
thumb|160px|Felix Nussbaum Haus-museo Osnabrückissa
Vuonna 1998 Osnabrückissa avattiin museo Felix Nussbaum Haus, jossa on näytteillä hänen teoksiaan.
Tabligh
thumb|Tabligh-kokous Malesiassa 2009. Tabligh-liike on Intian niemimaalta peräisin oleva islamilainen uudistusliike. Se kuuluu sunnalaiseen haaraan. Sen perusti maulana Ilias. Se kehittyi 1920–1940-luvuilla Intiassa. Intian itsenäistyttyä se jakaantui siitä muodostuneisiin maihin, Intiaan ja Pakistaniin, josta Bangladesh myöhemmin irtautui. Nykyisin se on levinnyt kaikkialle maailmaan.
Englannissa Bradfordin lähistöllä on keskus, joka vastaa koko Euroopan Tabligh-liikkeen toiminnasta.
Godsend
Godsend on vuonna 2004 valmistunut yhdysvaltalainen, kauhuelementtejä sisältävä jännityselokuva, jonka on ohjannut Nick Hamm.
Juoni
Paulin (Kinnear) ja Jessien (Romijn-Stamos) kahdeksanvuotis poika kuolee onnettomuudessa. Geenitekniikan huippututkija (De Niro) tarjoaa heille mahdollisuutta saada samanlainen poika laittoman kloonausoperaation avulla. Surun murtama pariskunta päättää suostua salamyhkäiseen kokeeseen.
Fiat Viaggio
Fiat Viaggio on Fiatin vuosina 2012–2017 Kiinan markkinoille valmistama keskiluokan automalli, joka on käytännössä Dodge Dartin uudelleennimetty versio. Viaggiosta oli Dartista poiketen saatavana sedanin lisäksi viisiovinen hatchback, jonka nimi on Fiat Ottimo.
Autossa käytettävä moottori on 1,4-litrainen T-Jet (120/150 hv). Voimansiirtona on viisivaihteinen manuaalivaihteisto tai kuusiportainen kaksoiskytkinvaihteisto. vasen|pienoiskuva|Fiat Ottimo
ECom
200px|right| GS1 EANCOM® on GS1:n yleisnimi UN/EDIFACT – standardiin perustuvista EDI – sanomista. Näissä soveltamisohjeissa on otettu mukaan vain sellaiset elementit, jotka täyttävät liiketoiminnan sanomien perustarpeet ja sanomarakenteen kautta määrittyvät pakollisuusvaatimukset.
GS1 EANCOM® kuvauksissa ovat keskeisesti mukana GS1:n yksilöinnin avaimet kauppanimikkeille (GTIN), logistisille yksiköille (SSCC) ja osapuolille (GLN). Ratkaisu perustuu käytäntöön, jossa fyysisen tavaravirran tunnisteet ja automaattiluentaiset merkinnät löytävät vastineensa sähköisistä sanomista.
Suomalaiset UN/EDIFACT – taustaiset sanomasuositukset mahdollistavat myös GS1 EANCOM-sanomien muodostamisen käyttämällä GS1:n avaimia tunnisteina. Suomalaisista suosituksista löytyy tietoa Tieke:n verkottajapalvelusta.
Amets Txurruka
Amets Txurruka Ansola (s. 10. marraskuuta 1982 Etxebarria, Vizcaya, Baskimaa, Espanja) on espanjalainen maantiepyöräilijä. Hän aloitti ammattilaisuransa vuonna 2006 Barloworld-tallissa. Vuosina 2007–2012 hän edusti Euskaltel-Euskadi-joukkuetta, vuosina 2013–2015 Caja Ruralia ja vuodesta 2016 Orica-GreenEDGE-tallia.
Brontosaurus (täsmennyssivu)
Brontosaurus voi tarkoittaa seuraavia:
Amets Txurruka
Txurruka nimettiin Ranskan ympäriajon 2007 yritteliäimmäksi ajajaksi. Lisäksi hän sijoittui nuorten ajajien kilpailussa kolmanneksi. Ranskan ympäriajossa 2009 hän sijoittui mäkisessä maastossa ajetulla 13. etapilla toiseksi yli neljä minuuttia etappivoittaja Heinrich Hausslerille hävinneenä. Baskimaan ympäriajossa 2013 hän voitti sprintti- ja mäkikirikilpailun. Hän voitti samana vuonna Vuelta a Asturias -ajon kokonaiskilpailun ja ensimmäisen etapin. Vuelta a Burgosissa hän voitti mäkikirikilpailun. Vuonna 2014 hän voitti Tour du Gévaudan -kilpailun. Vuonna 2015 hän voitti Norjan ympäriajon neljännen ja Tour de Beaucen toisen etapin.
Alankomaiden parlamenttivaalit 2010
Alankomaiden parlamenttivaalit pidettiin keskiviikkona 9. kesäkuuta 2010. Vaalit päättyivät oikeistolaisten Vapauden ja demokratian kansanpuolueen (VVD) ja Vapauspuolueen (PVV) voittoon. VVD nousi suurimmaksi puolueeksi aiemmalta neljänneltä sijalta saatuaan viidenneksen äänistä ja yhdeksän lisäpaikkaa parlamenttiin, kun taas PVV kolminkertaisti ääniosuutensa ja sai 24 paikkaa parlamentissa aiemman 9:n sijasta. Pahimman tappion kokivat aiempi päähallituspuolue Kristillisdemokraatit ja Sosialistipuolue, jotka molemmat menettivät lähes puolet aiemmista paikoistaan. Työväenpuolue säilyi toiseksi suurimpana puolueena menetettyään kolme paikkaa, joista viimeisen se menetti aivan ääntenlaskennan lopussa Eläinpuolueelle; tämä riitti nostamaan VVD:n niukasti yksin maan suurimmaksi puolueeksi.
Taustaa
Vaalit olivat ennenaikaiset, koska aikaisempi Balkenenden IV hallitus kaatui saman vuoden helmikuussa Afganistan-operaation takia. Vaalien suurimmiksi voittajiksi povattiin Vapauden ja demokratian kansanpuoluetta ja Vapauspuoluetta, joka oli saavuttanut menestystä aiemmin maaliskuun kunnallisvaaleissa. Suurimman tappion arveltiin tulevan eronneen pääministeri Jan Peter Balkenenden johtamalle Kristillisdemokraattiselle puolueelle.
Ennen vaaleja arveltiin, että Vapauden ja demokratian kansanpuolueen puheenjohtaja Mark Ruttesta tulisi todennäköisesti ensimmäinen liberaalitaustainen pääministeri yli 90 vuoteen, jos puolue voittaisi vaalit.
Tulokset
Vaalien äänestysprosentti oli 74,7 mikä on 5,6 % vähemmän kuin neljä vuotta aiemmin. 200px|right|thumb|Puolueiden paikkaosuudet alahuoneessa thumb|200px|Suurimmat puolueet kunnittain
Vaikutukset
Vaaleihin liittyen selvästi eniten palstatilaa ulkomaisessa lehdistössä on kerännyt Vapauspuolueen voitto; puolue oli jo aiemmin tullut kuuluisaksi puheenjohtaja Wildersin islamin vastaisista kommenteista. Menestys on aiheuttanut ristiriitaisia tunteita: hollantilainen muslimijärjestö CMO on pitänyt sitä häpeällisenä kun taas ranskalainen Front National ylisti sitä.
RN Alpino (1938)
RN Alpino oli Italian kuninkaallisen laivaston Soldati-luokan hävittäjä toisessa maailmansodassa.
Šahtjorsk
Šahtjorsk (, ent. Toro) on kaupunki Sahalinin alueen Uglegorskin piirissä Venäjällä. Se sijaitsee Sahalinin länsirannalla 371 kilometriä Južno-Sahalinskista luoteeseen. Asukkaita on 9 900 henkeä (vuonna 2010).
RN Alpino (1938)
Valmistus
Alus tilattiin Anconasta CNR:n telakalta, missä köli laskettiin 2. toukokuuta 1937. Alus laskettiin vesille 18. syyskuuta 1938 ja liitettiin laivastoon 20. huhtikuuta 1939.
Palvelus
Alus upposi Yhdysvaltain lentokoneiden pommittaessa La Spezian satamaa 19. huhtikuuta 1943.
Harri Harvala
Harvala edusti SM-sarjaurallaan Tampereen Tapparaa vuosina 1960–1965, lahtelaista Upon Palloa vuosina 1967–1969 sekä Lahden Reipasta kaudella 1969–1970. Hän pelasi SM-sarjassa yhteensä 118 ottelua, joissa hänen tehopisteensä olivat 12 + 15 = 27 ja jäähymääränsä 58 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti yhden SM-hopean ja yhden SM-pronssin.
Fraktaali
thumb|300px|[[Mandelbrotin joukko lienee tunnetuin fraktaali.]] pienoiskuva|oikea|Romanesco-kaali, joka on muodoltaan fraktaali. Fraktaali ( 'murtunut') on joukko, joka on itsesimilaarinen, eli joukko näyttää samalta tai samankaltaiselta, katsoi sitä millä suurennoksella tahansa. Fraktaalille ei ole täsmällistä määritelmää, mutta erään luokituksen mukaan se on joukko, jonka fraktaaliulottuvuus on erisuuri kuin joukon topologinen ulottuvuus. Tavallinen fraktaali on itsesimilaarinen jossain määrätyssä mittakaavassa, jolloin sen fraktaaliulottuvuus on vakio. On myös mahdollista määritellä fraktaaleja, joissa itsesimilaarisuus toteutuu useammassa eri mittakaavassa. Tällaista joukkoa kutsutaan multifraktaaliksi.
Fraktaalifunktio voidaan määritellä funktioksi, joka on jatkuva kaikkialla mutta ei derivoituva missään pisteessä. Tällainen on esimerkiksi Weierstrassin funktio.
Fraktaali-sanan suomenkieliseksi vastineeksi on esitetty sanaa murtomuoto.
Ominaisuudet
Fraktaalilla on usein seuraavat ominaisuudet:
Fraktaalista löytyy samanlaisia rakenteita suurennettiinpa sitä kuinka paljon tahansa. Luonnosta löytyviä fraktaalin kaltaisia kohteita ovat esimerkiksi pilvet, vuoristot, salamat, rantaviivat, lumihiutaleet, monet vihannekset (kuten kukkakaali ja parsakaali) sekä eläinten kuviointi. Kaikki itsesimilaariset kohteet, kuten suora viiva eivät kuitenkaan ole fraktaaleita. Vaikka suora viiva onkin itsesimilaarinen, se on kuitenkin tarpeeksi yksinkertainen kuvattavaksi euklidisella geometrialla.
Historiaa
Fraktaaleihin liittyvä matematiikka sai alkunsa 1600-luvulla, kun matemaatikko ja filosofi Gottfried Leibniz tutki rekursiivisia itsesimilaarisia kohteita (vaikkakin hän virheellisesti ajatteli suoran viivan olevan myös fraktaalinen).
Vuonna 1872 ensimmäinen fraktaalina pidettävä funktio esiteltiin, kun Karl Weierstrass antoi esimerkin funktiosta joka oli jatkuva kaikkialla muttei derivoituva missään pisteessä. Vuonna 1904, Helge von Koch esitteli Kochin käyrän. Wacław Sierpiński muodosti kolmionsa vuonna 1915 ja vuotta myöhemmin neliönsä. Itsesimilaarisia käyriä tutki enemmän Paul Pierre Lévy, joka vuonna 1938 julkaistussa artikkelissaan Plane or Space Curves and Surfaces Consisting of Parts Similar to the Whole kuvasi uuden fraktaalikäyrän Lévy C käyrän. Georg Cantor taas antoi esimerkin eräästä toisesta fraktaalista, Cantorin joukosta. Fraktaali-sana keksittiin kuitenkin vasta myöhemmin.
Kompleksitason iteroitavia funktioita tutkivat 1800- ja 1900-luvuilla Henri Poincaré, Felix Klein, Pierre Fatou ja Gaston Julia. Ilman nykyaikaisista tietokonetekniikkaa fraktaalien kuvantaminen oli kuitenkin vaikeaa.
1960-luvulla Benoît Mandelbrot tutki itsesimilaarisuutta esimerkiksi artikkeleissaan How Long Is the Coast of Britain? Statistical Self-Similarity and Fractional Dimension, joka perustui Lewis Fry Richardsonin tekemiin tutkimuksiin. Vuonna 1975 Mandelbrot keksi sanan "fraktaali" kuvaamaan kohdetta, jonka Hausdorffin dimensio on suurempi kuin sen topologinen dimensio. Hän osoitti tämän määritelmän huomiota herättäneillä tietokoneitse tehdyillä visualisoinneilla.
thumb|275px|[[Julian joukko, Mandelbrotin joukkoon liittyvä fraktaali]]
Tunnettuja fraktaaleja
Eräät fraktaalit on nimetty löytäjänsä mukaan
Fraktaalitaide
Fraktaaleja voidaan suurentaa rajatta. Niillä on yksityiskohtia kaikissa mittakaavoissa eli yksityiskohdat jatkuvat äärettömiin. Fraktaaleista voidaan laatia taideteoksia ohjelmoitavan tietokonegrafiikan keinoin.
Aiheesta muualla
thumb|300px|Eräs Julian joukko.
Fraktaaliohjelmistoja:
Ranskan siirtomaat
pienois|Kartta Ranskalla eri aikoina olleista siirtomaista. Ranskan siirtomaat olivat Euroopan ulkopuolisia alueita, jotka olivat Ranskan hallinnassa 1600-luvulta 1960-luvun alkupuolelle. 1800- ja 1900-luvuilla Ranskalla oli siirtomaita toiseksi eniten brittiläisen imperiumin jälkeen. Ranskan siirtomaat käsittivät laajimmillaan 13 miljoonaa neliökilometriä.
Tausta
Ranska aloitti siirtomaiden perustamisen Pohjois-Amerikkaan, Länsi-Intiaan ja Intiaan löytöretkien ajan Espanjan ja Portugalin menestyksen innostamana valtakilpailussa Britannian kanssa. Pohjois-Amerikasta Ranska valloitti pääosan Kanadaa sekä Louisianan alueen Mississippin varrelta (katso Uusi-Ranska). Suurimman osan näistä alueista Ranska kuitenkin menetti Isolle-Britannialle vuosien 1755–1763 suuressa siirtomaasodassa. Myöhemmin Ranska sai Louisianan takaisin, mutta myi sen Yhdysvalloille vuonna 1803. Jotkut historioitsijat nimittävät tätä vaihetta Ranskan ”ensimmäiseksi siirtomaa-ajaksi”.
1800-luvulla Ranska perusti uusia siirtomaita Afrikkaan ja Kaakkois-Aasiaan. Ensimmäisenä Afrikasta valloitettiin Algeria vuonna 1830. Vuosisadan lopulla Ranskan siirtomaita laajennettiin huomattavasti, ja lopulta Ranskan Länsi-Afrikka ja Ranskan päiväntasaajan Afrikka muodostivat yhdessä Algerian kanssa useiden miljoonien neliökilometrien laajuisen yhtenäisen alueen. Ranskan alaisuuteen joutui vuonna 1881 myös Tunisia ja vuonna 1912 Marokko, mutta muista alusmaista poiketen ne säilyttivät laajan autonomian.
Aasiassa Ranskalla oli vanhastaan muutamia alueita Intian rannikolla, muun muassa Mahé. 1800-luvun lopulla Ranska valloitti Indokiinan.
Ensimmäisen maailmansodan jälkeen eräät Saksan siirtomaat ja Osmanien valtakunnalle kuuluneet alueet, kuten Syyria ja Kamerun, siirtyivät Ranskan hallintaan Kansainliiton mandaattialueina.
Kun Ranska joutui toisen maailmansodan aikana vuonna 1940 antautumaan natsi-Saksalle ja suuri osa maasta joutui miehitetyksi, siirtomaat jäivät Vichyn Ranskan hallintaan. Japani miehitti kuitenkin pian Indokiinan, eikä Ranska onnistunut enää sodan jälkeen valtaamaan sitä takaisin, vaan Kambodža, Laos sekä Etelä- ja Pohjois-Vietnam itsenäistyivät.
Vuonna 1946 Ranska ja sen siirtomaat yhdistettiin Ranskan unioniksi, johon varsinaisen Ranskan lisäksi kuului merentakaisia departementteja ja siirtomaita. Vuonna 1958 sen tilalle perustettiin Ranskan yhteisö. Useimmat Ranskan entiset afrikkalaiset siirtomaat itsenäistyivät vuonna 1960, jolloin Ranskan Länsi-Afrikka ja Ranskan Keski-Afrikka jakautuivat muutamassa viikossa joukoksi itsenäisiä valtioita. Marokko ja Tunisia olivat itsenäistyneet rauhanomaisesti jo vuonna 1956, mutta Algeriassa käytiin useita vuosia kestänyt vapaussota, jonka päätteeksi myös se itsenäistyi vuonna 1962.
Siirtomaavallan päätyttyä
Ranskalla on edelleen 2000-luvulla vahvat suhteet entisiin afrikkalaisiin siirtomaihinsa. Näihin suhteisiin liittyy termi Françafrique, joka oli alun perin myönteinen, mutta myöhemmin se on liitetty ahneuden ja kähminnän verkostoon Ranskan ja entisten siirtomaiden eliitin välillä. Tämän verkoston perustajiin luetaan Charles de Gaulle, joka maiden itsenäistyessä halusi pitää siellä kiinni Ranskan vahvasta poliittisesta ja taloudellisesta asemasta. Hänen jälkeensä Ranskan poliittinen johto oli pitkään samalla linjalla. Suhteista on ollut hyötyä muun muassa Yhdistyneiden kansakuntien (YK) äänestyksissä, joissa entisiltä siirtomailta on tullut tukea. Nykyisin verkoston merkityksen arvioidaan olevan väistymässä.
Osa vuonna 1960 itsenäistyneistä Ranskan entisistä siirtomaista jäi edelleen jäseniksi Ranskan yhteisöön, joka kuitenkin on myöhemmin lakkautettu.
Sotilaallisesti Ranska on vetäytynyt alueilta lukuun ottamatta Djiboutia ja Gabonia, joissa sillä on tukikohdat. Erityisen tärkeä Ranskalle on ollut Gabon siellä olevan öljyn ja uraanin vuoksi.
Freedom House on luokitellut useimmat Ranskan entiset siirtomaat diktatuureiksi. Ainoastaan Benin ja Mali ovat olleet vapaita ennen vuotta 2011, jolloin Tunisiassa ja Norsun­luu­rannikolla tapahtui vallanvaihdos.
Ranskan merentakaiset alueet nykyään
pienois|Ranskan alueet maailmalla nykyään. Ranskan hallinnassa on edelleen muutamia pienehköjä merentakaisia alueita, etupäässä saaria, mutta niitä ei enää pidetä siirtomaina vaan merentakaisina departementteina, territorioina tai paikallishallintoalueina. Merentakaisia departementteja ovat Ranskan Guayana, Guadeloupe, Martinique, Réunion ja Mayotte, paikallishallintoalueita Saint-Barthélemy, Saint-Martin, Saint-Pierre ja Miquelon, Wallis ja Futuna sekä Ranskan Polynesia. Hallinnollisesti erikois­asemassa on Uusi-Kaledonia. Niiden yhteenlaskettu asukasmäärä on noin 2 650 000.
Your Love
Your Love on Kata Kärkkäisen vuonna 1989 julkaistu ensimmäinen sooloalbumi. Albumin myötä julkaistiin singlenä kappaleet Your Love (Ain't Good Enough), I Need Love ja Dance To The Beat. Albumi julkaistiin CD-muodossa myös Japanissa.
Kappaleihin Dance To The Beat, Your Love, Cat House, Lonely Eyes tehtiin myös musiikkivideot. Albumin tyylilajeina vaihtelevat house, elektroninen musiikki, euro house, rock ja pop. Albumi julkaistiin Suomessa Vinyyli-, C-kasetti ja CD-muodoissa.
Kappaleet
Kaikki kappaleet kirjoittanut E. Fisherman, ellei toisin mainittu.
Muuta
Katariina Souri kirjoittaa laulajan urastaan nettisivuillaan:
"Ulkomailta Suomeen palattuani jouduin valtavaan julkisuuspyöritykseen. Playboyn joulukuun numeron ilmestyessä vuoden 1988 lopulla olin jo ehtinyt antaa aiheesta lukuisia haastatteluja sekä saanut mahdollisuuden kokeilla uraa laulajana. Vaikka tiedostin puutteeni laulajana, en voinut vastustaa kiusausta. Levy Your love ei ollut mikään valtaisa myyntimenestys, mutta seuraava kesä kului kuitenkin keikkaillessa."
Luettelo Suomessa järjestettävistä historianelävöitystapahtumista
Tämä on luettelo Suomessa järjestettävistä historianelävöitystapahtumista. Suurin osa tapahtumista painottuu keskiaikaan, mutta myös viikinkiaikaisia ja yleisempiä rautakautisia tapahtumia Suomessa järjestetään.
Auttikönkään muinaismarkkinat
Auttikönkään muinaismarkkinat on vuodesta 2005 Autin kylässä, Rovaniemellä järjestetty keskiaikatapahtuma.
Entressen kirjaston keskiaikatapahtuma
Entressen kirjaston keskiaikatapahtuma on vuonna 2016 Espoon Entressen kirjasto ssa järjestettävä keskiaikatapahtuma.
Euran muinaisaikaan!
Euran muinaisaikaan! on Eurassa vuosittain järjestettävä rautakauden elävöitystapahtuma. Tapahtuma on laadukas ja houkuttelee paikalle elävöittäjien lisäksi arkeologeja ja muita tiedemiehiä.
Hakkapeliittatapahtuma
Hakkapeliittatapahtuma on Tammelassa jo vuodesta 1979 lähtien järjestetty 1600-luvun suomalaisten hakkapeliittojen historianelävöitystapahtuma.
Helsingan keskiaikapäivä
Helsingan keskiaikapäivä on vuodesta 2016 Vantaalla järjestetty keskiaikatapahtuma.
Hiiden Hirven Hiihto
Hiiden Hirven Hiihto on vuodesta 1999 Sommelo ry:n vuosittain järjestämä muinaishiihto- ja jousiammuntakilpailu, joka pidetään Helsingin läntisessä Pukkisaaressa.
Hollolan keskiaikatapahtuma
Hollolan keskiaikatapahtuma on vuodesta 1997 Hollolassa järjestetty keskiaikatapahtuma, joka on järjestetty vuodesta 1998 alkaen joka toisena vuonna.
Tapahtuma on sijoittunut tyypillisesti heinäkuun puoliväliin.
Hämeen keskiaikafestivaali
Hämeen keskiaikafestivaali on Hämeenlinnassa vuodesta 1997 lähtien järjestetty Suomen toiseksi suurin keskiaikatapahtuma ja suurin täysin talkoovoimin järjestettävä keskiaikatapahtuma. Ohjelmassa on mm. hevosturnajaiset. . Vuonna 2017 tapahtuman nimi muuttui Hämeen keskiaikafestivaaliksi, ja sitä ruvettiin järjestämään osakeyhtiön voimin.
Tapahtuma on järjestetty tyypillisesti koulujen alkamisen jälkeen elokuun puolivälissä.
Hämeen linnan turnajaiset
Hämeen linnan turnajaiset on Hämeen linnassa, Hämeenlinnassa vuodesta 2016 järjestetty turnajaisviikonloppu ja 1500-luvun elävöitystapahtuma. Sitä järjestää Museovirasto (Hämeen linna) yhdessä Rohan Tallien kanssa. Tämä on erillinen tapahtuma kuin Hämeen keskiaikamarkkinat tai keskiaikafestivaali, ja sitä järjestävät eri tahot.
Imatran Bullerborg-keskiaikatapahtuma
Imatran Bullerborg-keskiaikatapahtuma on vuonna 2009 Imatralla järjestetty keskiaikatapahtuma.
Kesä-Heikin keskiaikamarkkinat
Kesä-Heikin keskiaikamarkkinat järjestettiin vuosina 2013–2015 Pyhtään keskiaikaisen kirkon vieressä. Järjestäjät olivat yksityisiä keskiaika-aktiiveja.
Kierikin Muinaismarkkinat
Muinaismarkkinat on Kierikkikeskuksen kesän päätapahtuma. Kierikkikeskus on Oulussa, Iijoen varrella sijaitseva arkeologinen esihistoria- ja kulttuurimatkailukeskus.
Kokkolan keskiaikapäivät
Kokkolan keskiaikapäivät oli vuosina 2011-2022 järjestetty keskiaikatapahtuma Kokkolassa. Tapahtuma nosti esiin nykyajassa yhä läsnä olevia keskiajalta periytyviä ilmiöitä ja tapoja, joita tarkasteltiin joka vuosi tuorein teemoin. Viimeinen Kokkolan keskiaikapäivät pidettiin 2022 järjestävien tahojen ilmoittaessa suuntaavansa muille aikakausille.
Laukon kartanon turnajaiset
Laukon kartanon turnajaiset oli vuonna 2020 järjestetty turnajaistapahtuma Laukon kartanolla.
Linnaniemen Keskiaika
Linnaniemen Keskiaika on vuodesta 2018 Ristiinassa järjestetty keskiaikatapahtuma, jossa on mukana mm. buhurttia.
Loviisan muinaismarkkinat
Loviisan muinaismarkkinat järjestettiin Bastion Ungernilla vuosina 2013–2014. Järjestäjät olivat yksityisiä keskiaika-aktiiveja.
Marjatila Hallikaisen tyrniturnajaiset
Marjatila Hallikaisen tyrniturnajaiset oli vuosina 2010–2012 Parikkalassa järjestetty keskiaikatapahtuma. Ohjelmaan kuului mm. hevosturnajaiset.
Medeltid på Raseborg
Medeltid på Raseborg (Raaseporin keskiaikatapahtuma) on vuodesta 2006 Raaseporin linnalla järjestetty keskiaikatapahtuma. Ohjelmassa on mm. hevosturnajaiset.
Tapahtuma järjestettiin aluksi joka vuosi (vuosina 2006–2012), mutta sittemmin tapahtuma on pidetty vain parillisina vuosina. Tyypillisesti ajankohta on ollut heinäkuun puolivälin tietämillä.
Miekat, muurit, musketit
Miekat, muurit, musketit -historiafestivaali järjestettiin Haminassa heinäkuussa 2019 Haminan kaupungin ja Hämeen keskiaikatapahtumien yhteistyönä. Tapahtuma esitteli kaupungin historiaa keskiajalta 1800-luvulle asti. Ohjelmaan kuului esimerkiksi turnajaiset, sotilasleiri ja ohjelmalliset markkinat. Haminan seurakunta järjesti tapahtuman yhteydessä Marian kirkossa keskiaikaisen messun, jossa noudatettiin Martti Lutherin messukaavaa vuodelta 1523.
Muinainen Laukko -festivaali
Muinainen Laukko-festivaali on vuodesta 2018 Laukon kartano lla järjestetty ristiretkiaikainen tapahtuma. Vuoden 2019 jälkeen tapahtumaa järjestetään joka toinen vuosi.
Peräpohjolan markkinat
Peräpohjolan markkinat on Torniossa järjestettävä 1900-luvun alun Torniota mukaileva tapahtuma. Tapahtumassa järjestetään teatteri- ja musiikkiesityksiä, sekä myydään ajan hengen mukaisia käsityötuotteita ja leivonnaisia.
Pirkkalan muinaismarkkinat
Pirkkalan muinaismarkkinat on vuodesta 2016 alkaen Pirkkalassa järjestetty rautakautinen tapahtuma. Tapahtuma on keskittynyt viikinkiaikaan, ja saanut innoituksensa Tursiannotkon muinaisjäännösalueelta tehdyistä rautakautisista arkeologisista löydöistä.
Pukkisaaren muinaismarkkinat
Pukkisaaren muinaismarkkinat on Helsingin Pukkisaaressa järjestettävä rautakautinen tapahtuma.